


LIETUVOS RESPUBLIKOS SVEIKATOS APSAUGOS MINISTRO

ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO 2000 M. GEGUŽĖS 31 D. ĮSAKYMO NR. 301 „DĖL PROFILAKTINIŲ SVEIKATOS TIKRINIMŲ SVEIKATOS PRIEŽIŪROS ĮSTAIGOSE“ PAKEITIMO

2024 m. gegužės 13 d. Nr. V-530
Vilnius


. P a k e i č i u Lietuvos Respublikos sveikatos apsaugos ministro 2000 m. gegužės 31 d. įsakymą Nr. 301 „Dėl profilaktinių sveikatos tikrinimų sveikatos priežiūros įstaigose“:
. Papildau 1.19 papunkčiu:
„. Ambulatorinių slaugos ir akušerijos ankstyvosios intervencijos paslaugų šeimoms teikimo reikalavimų tvarkos aprašą (19 priedas).“
. Pakeičiu nurodytu įsakymu patvirtintą Profilaktinių sveikatos tikrinimų rūšių ir apmokėjimo tvarką (1 priedas):
. papildau  1.13.4 papunkčiu:
„. Ambulatorinių slaugos ir akušerijos ankstyvosios intervencijos paslaugų šeimoms (19 priedas).“
. pakeičiu 2 punktą ir jį išdėstau taip :
„. Pirminės ir antrinės sveikatos priežiūros paslaugos, teikiamos atliekant profilaktinius sveikatos tikrinimus, nurodytus 1.1–1.3, 1.5–1.7 ir 1.13-1-1.13.3 papunkčiuose, apdraustiesiems privalomuoju sveikatos draudimu (toliau – apdraustieji) apmokamos iš Privalomojo sveikatos draudimo fondo biudžeto lėšų. Pirminės sveikatos priežiūros paslaugos (šeimos gydytojo ar gydytojo specialisto, teikiančio šeimos gydytojo paslaugas) apmokamos pagal nustatytą metinę vieno gyventojo pirminės sveikatos priežiūros bazinę kainą, šiuo įsakymu reglamentuojamos gydytojų specialistų konsultacijos – pagal gydytojų specialistų profilaktinio tikrinimo bazinę kainą, nurodytą Asmens sveikatos priežiūros paslaugų (išskyrus aktyviojo gydymo), apmokamų Privalomojo sveikatos draudimo fondo biudžeto lėšomis, ir jų bazinių kainų sąraše, patvirtintame Lietuvos Respublikos sveikatos apsaugos ministro 2022 m. lapkričio 3 d. įsakymu Nr. V-1630 „Dėl asmens sveikatos priežiūros paslaugų ir jų bazinių kainų sąrašo bei su šiomis paslaugomis susijusių priemokų, mokamų Privalomojo sveikatos draudimo fondo biudžeto lėšomis, sąrašų patvirtinimo“. Pirminės asmens sveikatos priežiūros paslaugos, teikiamos atliekant profilaktinius sveikatos tikrinimus, nurodytus  1.13.4 papunktyje, apdraustiesiems apmokamos iš Privalomojo sveikatos draudimo fondo biudžeto lėšų Pirminės ambulatorinės asmens sveikatos priežiūros paslaugų teikimo organizavimo ir šių paslaugų išlaidų apmokėjimo tvarkos aprašo, patvirtinto Lietuvos Respublikos sveikatos apsaugos ministro 2005 m. gruodžio 5 d. įsakymu Nr. V-943 „Dėl Pirminės ambulatorinės asmens sveikatos priežiūros paslaugų teikimo organizavimo ir šių paslaugų išlaidų apmokėjimo tvarkos aprašo tvirtinimo“, 35 punkte nustatyta tvarka. Lietuvos sporto centro Sporto medicinos departamente profilaktiniai sveikatos tikrinimai atliekami vadovaujantis Sportuojančių asmenų sveikatos tikrinimo tvarką (5 priedas). Šių tikrinimų išlaidos apmokamos lėšomis, skirtomis Lietuvos sporto centro Sporto medicinos departamentui išlaikyti.“
. N u s t a t a u, kad:
. PAASP įstaigos šeimų lankymo paslaugų teikimą prisirašiusiems gyventojams užtikrina savarankiškai arba sudarydama bendradarbiavimo sutartį su šeimų lankymo paslaugas teikiančia ASPĮ:
. bandomuosius projektus įgyvendinusiose ASPĮ savivaldybėse – nuo 2024 m. gegužės 1 d.;
. kitose savivaldybėse – nuo 2025 m. gegužės 1 d.
. Bendradarbiavimo sutartis sudaroma tik su tos pačios savivaldybės arba besiribojančios savivaldybės šeimų lankymo paslaugas teikiančia ASPĮ.  Iki 2025 m. gegužės 1 d. išimtis gali būti taikoma ASPĮ tose savivaldybėse, kuriose buvo teikiamos Šeimų lankymo paslaugos 2014–2021 m. Europos ekonominės erdvės finansinio mechanizmo „Sveikata“ lėšomis. Bendradarbiavimo sutartyje nustatoma, kokiomis priemonėmis ir terminais bus keičiamasi informacija apie šeimų lankymo paslaugų poreikį turinčias šeimas, apie suteiktas šeimų lankymo paslaugas, pacientės ir (ar) jos vaiko sveikatos būklės pokyčius ir kitos sutartį sudariusių ASPĮ. Bendradarbiavimo sutarties šalys gali nustatyti ir papildomas bendradarbiavimo sutarties sąlygas, neprieštaraujančias šiam Aprašui.

 SKYRIUS 


.	Ambulatorinių slaugos ir akušerijos ankstyvosios intervencijos paslaugų šeimoms teikimo reikalavimų ir šių paslaugų išlaidų apmokėjimo Privalomojo sveikatos draudimo fondo biudžeto lėšomis tvarkos aprašas (toliau – Aprašas) nustato reikalavimus ambulatorines slaugos ir akušerijos ankstyvosios intervencijos paslaugas šeimoms paslaugą teikiančioms pirminės ambulatorinės asmens sveikatos priežiūros įstaigoms (toliau – ASPĮ), specialistams, taip pat šių paslaugų organizavimo, teikimo bei išlaidų apmokėjimo Privalomojo sveikatos draudimo fondo (toliau – PSDF)  biudžeto lėšomis tvarką. 
.	Apraše vartojamos sąvokos ir jų apibrėžimai:
. Ambulatorinės slaugos ir akušerijos ankstyvosios intervencijos paslaugos šeimoms (toliau – šeimų lankymo paslaugos)  – tai asmens sveikatos priežiūros paslaugos, teikiamos paciento namuose ar kitoje jam artimoje aplinkoje, siekiant įgalinti besilaukiančią ir (ar) vaiką iki 2 metų auginančią moterį priimti atsakingus sprendimus, užtikrinančius jos pačios, šeimos ir vaiko gerovę, laiku nustatyti nėštumo ir vaiko auginimo eigą bloginančias rizikas, atlikti aktyvius veiksmus šioms rizikoms mažinti ar šalinti;
. Ambulatorinių slaugos ir akušerijos ankstyvosios intervencijos paslaugų šeimoms specialistas (toliau – šeimų lankymo specialistas) – savarankiškai šeimų lankymo paslaugas teikiantis slaugytojas (bendruomenės ir (ar) bendrosios praktikos, ir (ar) išplėstinės praktikos) slaugytojas ir (ar) akušeris, išklausęs 63 valandų „Šeimų lankymas, teikiant ankstyvosios intervencijos paslaugas“ podiplominių studijų programą ir turintis tai patvirtinantį pažymėjimą; 
. Vaikas – šeimų lankymo paslaugas gaunantis pacientas, kuris priklausomai nuo paslaugos gavimo laiko gali būti vadinamas naujagimiu (nuo gimimo iki 28 savaitės), kūdikiu (nuo 28 sav. iki 1 m. amžiaus) ir vaiku iki 2 m. amžiaus; 
.	Kitos Apraše vartojamos sąvokos suprantamos taip, kaip jos yra apibrėžtos kituose asmens sveikatos priežiūros paslaugų teikimą reglamentuojančiuose teisės aktuose.
.  Šeimų lankymo paslaugas gali teikti ASPĮ, turinčios galiojančią licenciją teikti pirmines ambulatorines asmens sveikatos priežiūros šeimos medicinos paslaugas.

.	Rekomenduojama, kad  šeimų lankymo paslaugas tai pačiai šeimai teiktų tas pats šeimų lankymo specialistas ir nėštumo metu, ir iki vaikui sukaks 2 metai. Jeigu vaikas ir motina prisirašę skirtingose PAASP įstaigose, šeimų lankymo paslaugas šiai šeimai teikianti ASPĮ turi sudaryti bendradarbiavimo sutartis su abejomis PAASP įstaigomis. 
.	Šeimų lankymo paslaugas teikiančioje ASPĮ turi būti:
.	šeimų lankymo specialistų veikloms (atliktų užduočių ataskaitoms rengti, medicinos dokumentams pildyti, darbo priemonėms laikyti ir pan.) vykdyti pritaikytos patalpos ir priemonės;
.	kompiuteris su prieiga prie interneto ir galimybe teikti nuotolines paslaugas;
.  patalpa išimtinais atvejais teikti šeimų lankymo paslaugas, kai dėl kritinės situacijos pacientės namuose  negalima suteikti kokybiškos paslaugos (rekomenduojama). Šių patalpų naudojimo šeimų lankymo paslaugoms teikti tvarką nustato įstaigos vadovas.

. Šeimų lankymo specialistas, vykstantis į paciento namus teikti paslaugų, privalo turėti:
. priemones motinos, vaisiaus ir vaiko sveikatos būklei vertinti: 
. vienkartines medines menteles;
. stetofonendoskopą ar fonendoskopą;
. arterinio kraujospūdžio matavimo aparatą;
. diagnostinį apžiūros šviestuvėlį;
. termometrą kūno temperatūrai matuoti (esant galimybių - bekontaktį);
. gliukometrą ir diagnostines juosteles gliukozės kiekiui kraujuje nustatyti;
. svarstykles ir ūgio matuoklę kūdikiui;
. priemones vaiko raidos įvertinimui, kurių sąrašas nustatytas Sveikatos apsaugos ministro 2015 m. kovo 23 d. įsakyme Nr. V-383 “Dėl Lietuvos Respublikos sveikatos apsaugos ministro 2000 m. gegužės 31 d. įsakymo Nr. 301 „Dėl profilaktinių sveikatos tikrinimų sveikatos priežiūros įstaigose“ pakeitimo“;
.	asmens apsaugos, higienos ir dezinfekcinės priemones: 
. tirpalus ir priemones odai dezinfekuoti;
. vienkartines pirštines (sterilias ir nesterilias), veido kaukes (nesterilias);
. nesterilias drėgnas servetėles, tinkančias ir vaiko odai valyti;
. vienkartinį paklotą ant svarstyklių kūdikiui;
. priemones, skirtos medicinos atliekoms tvarkyti (pvz., konteinerius, maišus);
.	ryšio ir kanceliarines, informacinių technologijų priemones (mobilųjį telefoną ar planšetinį kompiuterį su interneto prieiga).
. Šeimų lankymo specialistas, vykstantis į paciento namus teikti paslaugų, įstaigos vadovo nustatyta tvarka aprūpinamas transporto priemone (rekomenduojama automobiliu), užtikrinant saugų ir savalaikį paslaugos suteikimą, paslaugos teikimui būtinų priemonių (prietaisų) transportavimą. Nešiojamą kompiuterį su prieiga prie interneto šeimų lankymo specialistas, įvertinęs poreikį ir rizikas, gali naudoti ASPĮ patalpose arba paslaugos teikimo vietoje. 
. Priemonės (prietaisai), rekomenduojami šeimų lankymo paslaugoms teikti: 
 mobilusis elektrokardiografas (ne mažiau kaip 12 derivacijų);
.	diagnostines juosteles baltymui šlapime nustatyti;
. akušerinį stetoskopą arba portatyvų ultragarsinį doplerinį stetoskopą;
. sterilūs ir nesterilūs tvarsčiai, vata,  kitos perrišimams naudojamos priemonės;
. papildomos priemonės vaiko higienai; 
. pavyzdinės ir mokymo priemonės (rinkinys į ligoninę vykstančiai gimdyvei, vaizdinės priemonės apie nėštumo eigą, vaiko raidą, motinos ir vaiko organizmo ypatumus (knygos, paveikslai, muliažai, skaitmeninės vaizdinės priemonės ir pan.);
. šeimų lankymo specialistas gali papildomai naudoti ir kitas apraše neišvardytas priemones (prietaisus), su kuriomis gali efektyviau pasiekti paslaugos teikimo tikslų.
.	Siekiant užtikrinti duomenų apie suteiktas šeimų lankymo paslaugas perdavimą paciento šeimos gydytojo komandai, bendradarbiaujančioms ASPĮ rekomenduojama naudoti bendrą duomenų registravimo ir perdavimo informacinę sistemą. Ši informacinė sistema privalo turėti galimybę jungtis ir pateikti duomenis Elektroninės sveikatos paslaugų ir bendradarbiavimo infrastruktūros informacinėje sistemoje (toliau – ESPBI IS) ir  galimybę keistis duomenimis su PAASP įstaigomis. Nesant galimybės naudoti bendrą duomenų registravimo ir perdavimo informacinę sistemą, šeimų lankymo paslaugas teikianti įstaiga ir PAASP įstaiga duomenimis apie suteiktas šeimų lankymo paslaugas keičiasi bendradarbiavimo sutartyje numatytu būdu. 

.  Šeimų lankymo paslaugas gali gauti privalomuoju sveikatos draudimu apdraustos moterys nėštumo metu ir iki jų vaikui sukaks 2 metai ir vaikai iki jiems sukaks 2 metai. Jeigu vaiką iki jam sukaks 2 metai auginančioje šeimoje paslaugų gavimo laikotarpiu nėra vaiko mamos, šeimų lankymo paslauga vaikui teikiama, dalyvaujant kitam šeimos nariui. 
. Prioritetas gauti  šeimas lankymo paslaugas teikiamas:
. 18  m. ir jaunesnėms moterims bei pirmo vaiko besilaukiančioms  40 m. ir vyresnėms moterims;
. bet kurio amžiaus padidintus socialinius poreikius ir (ar) šiuos rizikos veiksnius turinčiai moteriai ir (ar) šie rizikos veiksniai nustatomi jos gyvenamojoje aplinkoje: nesaikingas alkoholio ir (ar) kitų priklausomybes sukeliančių medžiagų vartojimas, žemi socialiniai įgūdžiai, socialiai nepriimtinas elgesys, nesaugi socialinė aplinka, nusikalstama ir kriminalinė patirtis, psichikos sveikatos sutrikimai ir ligos, nepakankami tėvystės įgūdžiai, prasti santykiai poroje ir (ar) šeimoje, smurtas artimoje aplinkoje, prieraišumo stoka, prastos gyvenimo sąlygos, žema savivertė, žemas psichologinis atsparumas, vaiko nepriežiūra, nepageidaujami nėštumai.
. Šeimos gydytojas arba šeimos gydytojo komandos narys (pvz., slaugytojas, akušeris, socialinis darbuotojas), nustatęs  nėščiajai ar pagimdžiusiai moteriai padidintus socialinius poreikius ir (ar) rizikos veiksnius, dėl kurių gali būti teikiamos šeimų lankymo paslaugos, supažindina ją su šeimų lankymo paslaugų teikimo principais ir pasiūlo galimybę gauti šeimų lankymo paslaugas. Jeigu pacientė atsisako gauti šeimų lankymo paslaugas, jos atsisakymas įforminamas raštu ASPĮ vadovo nustatyta tvarka. Jeigu pacientė sutinka gauti šeimų lankymo paslaugas, šeimos gydytojas ar jo komandos narys, asmens sveikatos istorijoje (forma Nr. 025) įrašo rekomendaciją šeimų lankymo paslaugos teikimo. PAASP įstaigos paskirtas atsakingas asmuo  informuoja šeimų lankymo paslaugas teikiančią įstaigą apie naują pacientę, nukreiptą šeimų lankymo paslaugų gauti.
. Šeimų lankymo specialistas, gavęs informaciją apie naują šeimų lankymo paslaugų poreikį turinčią pacientę, aktyviai susisiekia su ja, įvertina visus socialinius poreikius, rizikos faktorius ir priima sprendimą teikti arba neteikti šeimų lankymo paslaugas. 
. Šeimų lankymo paslaugos gali būti pradėtos teikti bet kuriuo nėštumo laikotarpiu arba auginant vaiką iki jam sukanka 2 metai, kai tik nustatomi Aprašo 13 punkte išvardyti veiksniai. Rekomenduojama kuo anksčiau pradėti teikti šeimų lankymo paslaugas ir nuolat palaikyti pacientės motyvaciją gauti visas pagal kalendorinį planą numatytas paslaugas iki vaikui sukaks 2 metai.
. Kiekviena šeimų lankymo paslauga teikiama atitinkamu nėštumo ar vaiko auginimo laikotarpiu (toliau – pagal kalendorinį planą), siekiant suteikti aktualią informaciją, įvertinti moters ir vaiko sveikatos būklę, jai kylančias rizikas, pagal galimybes sumažinti neigiamą fizinės ir socialinės aplinkos įtaką moters bei vaiko sveikatai. Jeigu šeimų lankymo paslaugos pradedamos teikti vėliau, nei numatyta pagal kalendorinį planą, šeimų lankymo specialistas įvertina, kiek papildomų paslaugų būtina suteikti („pasivyti kalendorių“), kad moteris ir šeima turėtų pakankamai informacijos apie nėštumo,  gimdymo, pogimdyminio laikotarpio eigą, vaiko auginimo ypatumus, o šeimų lankymo specialistas pakankamai pažintų šeimos aplinką, moters ir (ar) vaiko sveikatos būklę ir jai įtakos turinčius rizikos veiksnius. Po paslaugos suteikimo suteiktų paslaugų turinys yra aprašomas  ir pateikiamas į ESPBI informacinę sistemą. Medicinos dokumentuose taip pat turi būti pateikiamas paslaugos gavėjo sutikimas (prašymas) gauti šias paslaugas, kontaktiniai paslaugų gavėjų duomenys, sutikimas dėl šių paslaugų teikimo ir apmokėjimo priežiūrą vykdančių institucijų  kreipimosi paslaugų teikimo priežiūros tikslu.
. Šeimų lankymo specialistas kiekvieno kontaktinio apsilankymo šeimoje metu pagal poreikį įvertina motinos ir (ar) vaiko sveikatos būklę, atlieka higienos ar slaugos procedūras (pvz., iššutimų higieną, žaizdos tvarstymą), naudodamas Aprašo 6 ir 8 punktuose išvardytas priemones (prietaisus). Šeimų lankymo paslaugos teikiamos pagal kalendorinį planą:

Paslaugos Nr.	Paslaugos suteikimo terminas	Paslaugos teikimo turinys (apibūdinama, ką siekiama atlikti, kokius įgūdžius įtvirtinti ir pan.)	Klausimai ar temos, kurios aptariamos su šeima
Nėštumo laikotarpis ne mažiau 6 ir ne daugiau 14 paslaugų
1	Iki 12 sav.		Nėščiosios sveikatos vertinimas.		Supažindinimas su nėščiųjų sveikatos priežiūra, tyrimais.		Pateikti informaciją apie rizikingus nėštumus ir socialines garantijas.		Pildo klausimyną „Sociodemografiniai duomenys” (Aprašo priedas Nr. 1).		Pildo klausimyną “Nėščiosios sveikata (1 vizitas)” (Aprašo priedas Nr. 2).		Nėščiosios sveikata ir galimybė gauti pagal sveikatos būklę reikiamas asmens sveikatos priežiūros paslaugas.		Nėščiųjų sveikatos priežiūra, privalomi tyrimai, rizikingi nėštumai.	
2	12 - 16 sav.		Pildo klausimyną “Nėščiosios elgesys ir gyvensena nėštumo metu” (Aprašo priedas Nr. 3).		Priklausomybės.		Rizikingos elgsenos apraiškos.		Elgesio ir emocijų sutrikimai.		Seksualinis elgesys.		Tinkama mityba.		Fizinis aktyvumas.
3			Pildo klausimyną “Gyvenimo sąlygų vertinimas” (Aprašo priedas Nr. 4).			Būsto, aplinkos, reikalingų daiktų ir priemonių vaiko priežiūrai vertinimas.		Gyvenamosios aplinkos pritaikymas saugiam vaiko auginimui.
4	16 -20 sav.		Pildo klausimyną “Nėščiosios šeimos gyvenimo patirtys” 	(Aprašo priedas Nr. 5).		Nėščiosios šeimos narių gyvenimo patirtys. Gyvenime vykusiu konfliktų sprendimo būdai.
5			Supažindinti su akušerijos paslaugas ir sveikatos priežiūros paslaugas vaikams teikiančiomis ASPĮ.		Tinkamai pasirinkti ASPĮ, kurioje planuojama gimdyti, pagal nėštumo rizikos laipsnį.		Vaiko prirašymo prie pirminės ambulatorinės sveikatos priežiūros įstaigos tvarka.
6	20 - 24 sav.			Pildo klausimyną “Artimos aplinkos požiūris į nėštumą” (Nr. 6).			Pildo klausimyną “Šeimos funkcionavimas” (Aprašo priedas Nr. 7).		Vertinamas pačios nėščiosios požiūris į nėštumą.		Nėščiosios partnerio požiūris į nėštumą ir palaikymas bei pagalba nėščiajai. 		Artimosios aplinkos požiūris į nėštumą ir palaikymas nėščiajai.		Šeimos narių sveikatos būklė, priklausomybės.		Šeimos narių elgesys, tarpusavio ryšio kokybė.		Konfliktai šeimoje.
7			Įvertinti gyvenamąją aplinką ir padėti įrengti namus naujagimiui.		Naujagimio kraitelis (būtini ir rekomenduojami daiktai).		Kaip tinkamai paruošti namus naujagimiui ir saugiai pervežti jį iš ligoninės į namus.
8	24 -28 sav.		Pateikti informaciją apie reprodukcinę sveikatą ir šeimos planavimą.			Informuojama apie sveikatos priežiūros paslaugas ir jų teikėjus, kurių dažniausiai prireikia nėštumo ir vaiko auginimo laikotarpiu.		Nėščiosios sveikata ir galimybė gauti pagal sveikatos būklę reikiamas asmens sveikatos priežiūros paslaugas.
9			Pildo klausimyną “Nėščiosios auklėjimo įgūdžiai ir vaikystės patirtys” (Aprašo priedas Nr. 8).		Pildo klausimyną “Smurtas šeimoje” (Aprašo priedas Nr. 9).		Pozityvios tėvystės įgūdžiai ir požiūris į auklėjimą.		Nėščiosios patirtys vaikystėje.		Nėščiosios ir jos šeimos narių gyvenimo vertinimas, siekiant išryškinti šeimos gyvenime vykstančius konfliktus ar krizes.
10	28 - 32 sav.		Pildo klausimyną Rengimosi tėvystei vertinimas (Aprašo priedas Nr. 10)		Pildo klausimyną “Emocinė nėščiosios situacija” (Aprašo priedas Nr.11).		Supažindinimas su tarnybomis, į kurias galėtų kreiptis pagalbos (seniūnija, socialinių reikalų skyrius savivaldybėje, krizių centras ir pan.)		Vertinti nerimo, baimės lygį ir skatinti gebėjimą prisitaikyti prie pokyčių.
11			Supažindinti su žindymu.			Dažniausios žindymo problemos ir jų sprendimo būdai.		Žindymo padėtis.		Taisyklingas krūties apžiojimas.		Žindymo nauda moteriai ir vaikui.  
12	32 - 36 sav.			Pildo klausimyną  „Pogimdyminės depresijos skalė“ (Aprašo priedas Nr.12). 		Emocijų ir elgesio sutrikimai.		Santykiai su partneriu ir tėvais. 		Moters psichologinė būsena nėštumo metu.		Gebėjimas spręsti nenumatytas kasdienes problemas.
13			Pildo klausimyną „Nėščiosios sveikata“ (Aprašo priedas Nr. 13)		Supažindinti su moters pokyčiais pogimdyviniu laikotarpiu.		Pateikti informacija kaip pasiruošti artėjančiam gimdymui.			Nėščiosios sveikata ir galimybė gauti pagal sveikatos būklę reikiamas asmens sveikatos priežiūros paslaugas.		Moters organizmo pokyčiai pogimdyminiu laikotarpiu, dažniausi sunkumai ir kaip juos palengvinti.		Pasiruošimas gimdymui.		Artėjančio gimdymo požymiai.		Gimdymo periodai, savipagalba gimdymo metu
14	36 - 40 sav.		Pildo klausimyną „Nėščiosios sveikata“ (Aprašo priedas Nr. 13)		Pildo klausimyną „Rengimosi tėvystei vertinimas“ (Aprašo priedas Nr. 10).		Pildo klausimyną „Gyvenimo sąlygų vertinimas (Aprašo priedas Nr. 4)		Pildo klausimyną “Antenatalinės rizikos vertinimas nėščiosioms» (Nr. 14).		Pateikti informaciją apie pirmąsias valandas su naujagimiu.		Pakankamas paslaugas teikiančių institucijų ir specialistų kiekis.		Paslaugų prieinamumas.		Nėščiosios sveikata ir galimybė gauti pagal sveikatos būklę reikiamas asmens sveikatos priežiūros paslaugas.		Būsto ir gyvenamosios aplinkos saugumas		reikalingų daiktų ir priemonių kūdikio priežiūrai stoka		Moters psichologinė būsena nėštumo metu.		Patirtys vaikystėje.		Emocijų ir elgesio sutrikimai.
Laikotarpis iki vaikui sueis 12 mėn. ne daugiau kaip 28 paslaugos
1	Iki 1 mėn.		Pildyti klausimyną “Gimdyvės sveikata” (Aprašo priedas Nr. 15).		Aptarti kasdieninę naujagimio priežiūrą.		Pateikti su naujagimio lavinimu ir bendravimu susijusias rekomendacijas.		Supažindinti su žindymo pozomis, mitybos ypatumais. 		Rasti ir išspęsti problemas kilusias žindymo metu.		Naujagimio skiepijimas.		Naujagimio sveikata (mityba, vitamino D vartojimas) ir informacija apie galimybę gauti pagal sveikatos būklę reikiamas asmens sveikatos priežiūros paslaugas. 		Elgesio ir emocijų sunkumai/ sutrikimai.		Gimdyvės žalingi įpročiai. 		Naujagimio priežiūra.		Bendravimas su naujagimiu ir jo lavinimas.		Sėkmingas žindymas. Žindančių moterų gyvensenos ypatumai. 
2				Pildo klausimyną „Savivertės klausimynas“ (Aprašo priedas Nr.17).		Gebėjimas įvertinti save. 		Elgesio ir emociniai sutrikimai.		Sveikatos priežiūros specialistų prieinamumas ieškant pagalbos.
3			Pildo klausimyną „Namų aplinkos saugumas naujagimiui“ (Aprašo priedas Nr. 16)		Suteikti informaciją apie pirmąją pagalbą vaikui.		Vertinti žindymą ir supažindinti su LAM.		Išklausyti ir padėti išspręsti  emocines problemas.		Saugi namų vidaus aplinka. 		Saugus vaiko kambarys, pritaikytas vaiko poreikiams. 		Saugi aplinka kieme. 		Žindymas ir kontracepcija.		Emocinė būklė pagimdžius, kaip nepervargti, režimo sutvarkymas.	
4	1 mėn.		Pildo klausimyną “Vaiko sveikata ir raida 0-3 mėn.” (Aprašo priedas Nr. 18).		Pateikti su kūdikio lavinimu ir bendravimu susijusias rekomendacijas.		Vaiko skiepijamas ir skatinimas atlikti vakcinaciją	Vaiko sveikata (mityba, vitamino D vartojimas) ir informacija apie galimybes gauti pagal sveikatos būklę reikiamas asmens sveikatos priežiūros paslaugas. 
5			Pildo klausimyną „Pogimdyminės depresijos skalė“ (Aprašo priedas Nr. 12).		Pildo klausimyną “Antenatalinės rizikos vertinimas gimdyvėms” (Aprašo priedas Nr. 19).		Skatinti po gimdymo apsilankyti pas gydytoją akušerį ginekologą.		Emocijų ir elgesio sutrikimai.   		Mamos vaikystės patirtys.		Santykiai su partneriu ir tėvais. 		Patirtys gimdant ir auginant kūdikį. 		Mamos psichologinė būsena po gimdymo.
6			Pildo klausimynus raidos vertinimui priklausomai nuo kūdikio amžiaus 		Supažindinti su vaikų ligomis ir jų prevencija.		Informuoti apie tinkamą kūdikių vaistinėlę namuose.		Vaikų ligos (bėrimai, karščiavimai, pilvo diegliai, rachitas ir kt.).		Neramus vaikas.		Apmokoma kūdikio masažo, mankštos, glostymo, oro vonių.		Įvertinamas namų vaistinėlės turinys. 
7	2 mėn.		Pildo klausimyną “Vaiko sveikata ir raida 0-3 mėn.” (Aprašo priedas Nr. 18).		Pateikti su kūdikio lavinimu ir bendravimu susijusias rekomendacijas.			Vaikų ligos (bėrimai ir kiti simptomai) 		Kūdikio skiepijamo kalendorius.		Kūdikio sveikata (mityba, vitamino D vartojimas) ir pakartojama informacija apie  galimybę gauti pagal sveikatos būklę reikiamas asmens sveikatos priežiūros paslaugas.		Reprodukcinė sveikata ir šeimos planavimo metodai po gimdymo.
8				Pildo klausimyną “Emocinė gimdyvės situacija” (Aprašo priedas Nr. 20).			Pildo klausimyną „Moters elgesys ir gyvensena“ (Aprašo priedas Nr. 21).		Mamos emocinė ir fizinė sveikata.		Fizinė savijauta trukdo atlikti kasdieninius darbus ir/ar trukdo dirbti įprastą darbą.		Emocinė savijauta trukdo atlikti įprastus darbus.		Fizinė ir emocinė savijautos poveikis socialiniam gyvenimui.		Rizikingos elgsenos apraiškos.		Elgesio ir emocijų sutrikimai.		Seksualinis elgesys.		Tinkama mityba.		Fizinis aktyvumas.		Nerimas, baimės.		Gebėjimas prisitaikyti.
9	3 mėn.		Pildo klausimyną “Vaiko sveikata ir raida 0-3 mėn.” (Aprašo priedas Nr. 18).		Pateikti su kūdikio lavinimu ir bendravimu susijusias rekomendacijas.		Gebėjimas suprasti vaiko jausmus ir poreikius.		Gebėjimas pasirūpinti savo vaiku esant skirtingoms situacijoms namuose ar išvykus iš namų. 		Raida atitinkanti amžių.		Kūdikio skiepijamas.		Kūdikio sveikata (mityba, vitamino D vartojimas) ir pakartojama informacija apie galimybę gauti pagal sveikatos būklę reikiamas asmens sveikatos priežiūros paslaugas.		Bendravimas su 3 mėn. kūdikiu ir jo lavinimas.	
10			Pildo klausimyną „Smurtas šeimoje“ (Aprašo priedas Nr. 9).		Padėti sudaryti kūdikio dienotvarkę.		Mamos ir jos šeimos narių gyvenimo vertinimas, siekiant išryškinti šeimos gyvenime vykstančius konfliktus ar krizes.		Kūdikio dienotvarkė.
11	4 mėn.		Pildo klausimyną “Vaiko sveikata ir raida 4-5 mėn. “ (Aprašo priedas Nr. 23).		Pateikti su kūdikio lavinimu ir bendravimu susijusias rekomendacijas.			Pildo klausimyną „Emocinė mamos situacija“ (Aprašo priedas Nr. 22).				Nerimas.		Emocinė sveikata.		Kūdikio skiepijamas.		Kūdikio sveikata (mityba, vitamino D vartojimas) ir pakartojama informacija apie galimybę gauti pagal sveikatos būklę reikiamas asmens sveikatos priežiūros paslaugas.		Bendravimas su 4 mėn. kūdikiu ir jo lavinimas. 
12			Supažindinti su dantų priežiūra, primaitinimu. 		Primaitinimas.		Pirmųjų dantukų priežiūra. 
13	5 mėn.		Pildo klausimyną “Vaiko sveikata ir raida 4-5 mėn.” (Aprašo priedas Nr. 23). 		Pateikti su kūdikio lavinimu ir bendravimu susijusias rekomendacijas.		Raida atitinkanti amžių.		Kūdikio skiepijamas.		Kūdikio sveikata (mityba, vitamino D vartojimas) ir pakartojama informacija apie galimybę gauti pagal sveikatos būklę reikiamas asmens sveikatos priežiūros paslaugas. 		Bendravimas su 5 mėn. kūdikiu ir jo lavinimas.
14			Pateikti rekomendacijas apie išmaniųjų įrenginių neigiamą poveikį kūdikio sveikatai.	Televizoriaus ar kompiuterio ekrano įtaka kūdikiams.	
15	6 mėn.		Pildo klausimyną “Vaiko sveikata ir raida 5-6 mėn.” (Aprašo priedas Nr. 24).		Pateikti su kūdikio lavinimu ir bendravimu susijusias rekomendacijas.	1) Kūdikio skiepijamas.	2) Kūdikio sveikata (mityba, vitamino D vartojimas) ir pakartojama informacija apie galimybę gauti pagal sveikatos būklę reikiamas asmens sveikatos priežiūros paslaugas.	3) Bendravimas su 6 mėn. kūdikiu ir jo lavinimas.
16				Pildo klausimyną “Tėvystės iššūkių skalė” (Aprašo priedas Nr. 25).			1)	Gebėjimas išsikelti vaikų auklėjimo tikslus ar užduotis.	2)	Gebėjimas spręsti sunkumus, kylančius dėl varginančio vaikų elgesio. 	3)	Gebėjimas spręsti sunkumus, kylančius dėl „laukiamų“ ar „teisėtų“ vaikų poreikių tenkinimo naštos.	4)	Gebėjimas suprasti vaiko jausmus ir poreikius.	5)	Gebėjimas pasirūpinti savo vaiku esant skirtingoms situacijoms namuose ar išvykus iš namų. 
17	7 mėn.		Pildo klausimyną “Vaiko sveikata ir raida 7-8 mėn.” (Aprašo priedas Nr. 26).		Pildo klausimyną „Namų aplinkos saugumas kūdikiui“ (Aprašo priedas Nr. 27).	1)	Pildo klausimynus raidos vertinimui priklausomai nuo kūdikio amžiaus 	2)	Kūdikio skiepijamas.	3)	Kūdikio sveikata (mityba, vitamino D vartojimas) ir informacija apie galimybę gauti pagal sveikatos būklę reikiamas asmens sveikatos priežiūros paslaugas. 	4)	Saugi namų vidaus aplinka. 	5)	Saugus vaiko kambarys, pritaikytas vaiko poreikiams. 	6)	Saugi aplinka kieme. 
18			Pateikti su kūdikio lavinimu ir bendravimu susijusias rekomendacijas.	1)	Bendravimas su 7 mėn. kūdikiu ir jo lavinimas.	
19	8 mėn.		Pildo klausimyną “Vaiko sveikata ir raida 7-8 mėn.” (Aprašo priedas Nr. 26).	1)	Pildo klausimynus raidos vertinimui priklausomai nuo kūdikio amžiaus 	2)	Kūdikio skiepijamas.	Kūdikio sveikata (mityba, vitamino D vartojimas) ir informacija apie galimybę gauti pagal sveikatos būklę reikiamas asmens sveikatos priežiūros paslaugas. 
20			Pateikti su kūdikio lavinimu ir bendravimu susijusias rekomendacijas. 	1)	Bendravimas su 8 mėn. kūdikiu ir jo lavinimas.	
21	9 mėn.		Pildo klausimyną “Vaiko sveikata ir raida 9-10 mėn.” (Aprašo priedas Nr. 28).	1)	Pildo klausimynus raidos vertinimui priklausomai nuo kūdikio amžiaus 	2)	Kūdikio skiepijamas.	Kūdikio sveikata (mityba, vitamino D vartojimas) informacija apie galimybę gauti pagal sveikatos būklę reikiamas asmens sveikatos priežiūros paslaugas. 
22			Pateikti su kūdikio lavinimu ir bendravimu susijusias rekomendacijas.	1)	Bendravimas su 9 mėn. kūdikiu ir jo lavinimas.	
23	10 mėn.		Pildo klausimyną “Vaiko sveikata ir raida 9-10 mėn.” (Aprašo priedas Nr. 28).	1)	Pildo klausimynus raidos vertinimui priklausomai nuo kūdikio amžiaus 	2)	Kūdikio skiepijamas.	Kūdikio sveikata (mityba, vitamino D vartojimas) ir informacija apie galimybę gauti pagal sveikatos būklę reikiamas asmens sveikatos priežiūros paslaugas. 
24			Pateikti rekomendacijas susijusias su kūdikio lavinimu ir bendravimu.	1)	Bendravimas su 10 mėn. kūdikiu ir jo lavinimas.	
25	11 mėn.		Pildo klausimyną “Vaiko sveikata ir raida 11-12 mėn.” (Aprašo priedas Nr. 29).	1)	Pildo klausimynus raidos vertinimui priklausomai nuo kūdikio amžiaus 	2)	Kūdikio skiepijamas.	Kūdikio sveikata (mityba, vitamino D vartojimas) ir informacija apie galimybę gauti pagal sveikatos būklę reikiamas asmens sveikatos priežiūros paslaugas. 
26			Pateikti rekomendacijas susijusias su kūdikio lavinimu ir bendravimu.	1)	Bendravimas su 11 mėn. kūdikiu ir jo lavinimas.
27	12 mėn.		Pildo klausimyną “Vaiko sveikata ir raida 11-12 mėn.” (Aprašo priedas Nr. 29).		1)	Pildo klausimynus raidos vertinimui priklausomai nuo kūdikio amžiaus 	2)	Kūdikio skiepijamas.	Kūdikio sveikata (mityba, šlapinimasis ir tuštinimasis, miegas) ir informacija apie galimybę gauti pagal sveikatos būklę reikiamas asmens sveikatos priežiūros paslaugas. 
28			Pateikti su kūdikio lavinimu ir bendravimu susijusias rekomendacijas.	1)	Bendravimas su 12 mėn. kūdikiu ir jo lavinimas.	
Laikotarpis iki vaikui sueis 13-24 mėnesiai ne daugiau kaip 11 paslaugų
1	13 mėn.		Pildo klausimyną „Namų aplinkos saugumas vaikui“ (Aprašo priedas Nr. 30).		Pateikti rekomendacijas susijusias su vaiko lavinimu ir bendravimu.		Padėti sudaryti vaiko dienotvarkę.	1)	Saugi namų vidaus aplinka. 	2)	Saugus vaiko kambarys, pritaikytas vaiko poreikiams.	3)	Saugi aplinka kieme. 	4)	Bendravimas su 13 mėn. vaiku ir jo lavinimas.	5)	Vaiko  dienotvarkė.	
2				Pildo klausimyną „Savivertės klausimynas“ (Aprašo priedas Nr.17).	1)	Priklausomybės.	2)	Rizikingos elgsenos apraiškos.	3)	Seksualinis elgesys.	4)	Tinkama mityba.	5)	Fizinis aktyvumas.	6)	Gebėjimas suprasti vaiko jausmus ir poreikius.	7)	Gebėjimas pasirūpinti savo vaiku esant skirtingoms situacijoms namuose ar išvykus iš namų.	8)	Gebėjimas išsikelti vaikų auklėjimo tikslus ar užduotis.	9)	Gebėjimas spręsti sunkumus, kylančius dėl varginančio vaikų elgesio 	10)	Gebėjimas spręsti sunkumus, kylančius dėl „laukiamų“ ar „teisėtų“ vaikų poreikių tenkinimo naštos. 	11)	Pakankamos lėšos šeimos poreikiams.	12)	Gebėjimas planuoti laiką šeimos ir asmeniniams poreikiams.	13)	Gebėjimas spręsti nenumatytas kasdienes problemas. 
3	14 mėn.		Supažindinti su vaiko emocijomis.		Pildo klausimyną “Tėvystės iššūkių skalė“ (Aprašo priedas Nr. 25).	1)	Vaiko emocijos.	2)	Gebėjimas išsikelti vaikų auklėjimo tikslus ar užduotis.	3)	Gebėjimas išsikelti vaikų auklėjimo tikslus ar užduotis.	4)	Gebėjimas spręsti sunkumus, kylančius dėl varginančio vaikų elgesio. 	5)	Gebėjimas spręsti sunkumus, kylančius dėl „laukiamų“ ar „teisėtų“ vaikų poreikių tenkinimo naštos.	6)	Gebėjimas suprasti vaiko jausmus ir poreikius.	7)	Gebėjimas pasirūpinti savo vaiku esant skirtingoms situacijoms namuose ar išvykus iš namų. 
4			Pateikti su vaiko lavinimu ir bendravimu susijusias rekomendacijas.	1)	Bendravimas su 14 mėn. vaiku ir jo lavinimas.	2)	Nujunkimas.
5	15 mėn.		Pildo klausimyną “Vaiko sveikata ir raida 13-16 mėn.” (Aprašo priedas Nr. 31).		1)	Raida atitinkanti amžių.	2)	Vaiko skiepijamas.	3)	Vaiko sveikata (mityba, šlapinimasis ir tuštinimasis, miegas) ir informacija apie galimybę gauti pagal sveikatos būklę reikiamas asmens sveikatos priežiūros paslaugas. 
6			Pateikti su vaiko lavinimu ir bendravimu susijusias rekomendacijas.		Pateikti informaciją apie vaikų fizinę veiklą.	1)	Bendravimas su 15 mėn. vaiku ir jo lavinimas.	2)	Vaikų fizinė veikla.	
7	16 mėn.			Pildo klausimyną „Emocinė mamos situacija“ (Aprašo priedas Nr. 22)			Supažindinti su vaiko poreikiais ir jų patenkinimu.		Pateikti informaciją apie vaikų elgseną. 	1)	Nerimas.	2)	Emocinė sveikata.	3)	Vaiko poreikiai ir jų tenkinimas.	4)	Iššūkius keliantis vaikų elgesys.
8			Pateikti rekomendacijas susijusias su vaiko lavinimu ir bendravimu.	1)	Bendravimas su 16 mėn. vaiku ir jo lavinimas.	
9	17 mėn.		Pateikti rekomendacijas susijusias su vaiko lavinimu ir bendravimu.	1)	profilaktiškai ir kai serga.	2)	Bendravimas su 17 mėn. vaiku ir jo lavinimas.
10			Pildo klausimyną “Motinos saviveiksmingumo skalė“ (Aprašo priedas Nr. 32).		1)	Gebėjimas spręsti sunkumus, kylančius dėl varginančio vaikų elgesio.	2)	Gebėjimas suprasti vaiko jausmus ir poreikius.	3)	Gebėjimas pasirūpinti savo vaiku esant skirtingoms situacijoms namuose ar išvykus iš namų. 
11	18 mėn.		Pateikti rekomendacijas susijusias su vaiko lavinimu ir bendravimu.	1)	Bendravimas su 18 mėn. vaiku ir jo lavinimas.
12			Pildo klausimyną „Smurtas šeimoje“ (Aprašo priedas Nr. 9).		1)	Mamos ir jos šeimos narių gyvenimo vertinimas, siekiant išryškinti šeimos gyvenime vykstančius konfliktus ar krizes.
13	19 mėn.			Pildo klausimyną “Tėvystės iššūkių skalė” (Aprašo priedas Nr. 25).			6)	Gebėjimas išsikelti vaikų auklėjimo tikslus ar užduotis.	7)	Gebėjimas spręsti sunkumus, kylančius dėl varginančio vaikų elgesio. 	8)	Gebėjimas spręsti sunkumus, kylančius dėl „laukiamų“ ar „teisėtų“ vaikų poreikių tenkinimo naštos.	9)	Gebėjimas suprasti vaiko jausmus ir poreikius.	Gebėjimas pasirūpinti savo vaiku esant skirtingoms situacijoms namuose ar išvykus iš namų. 
14			Pateikti rekomendacijas susijusias su kūdikio lavinimu ir bendravimu.		Įvertinti ir pateikti informaciją, kaip palaikyti ryšį su augančiu vaiku.	1)	Bendravimas su 19 mėn. vaiku ir jo lavinimas.	2)	Mamos ir vaiko ryšys.	
15	20 mėn.		Pateikti rekomendacijas susijusias su vaiko lavinimu ir bendravimu.			1)	Raida atitinkanti amžių.		Vaiko skiepijamas. Vaiko sveikata (mityba, šlapinimasis ir tuštinimasis, miegas) ir informacija apie galimybę gauti pagal sveikatos būklę reikiamas asmens sveikatos priežiūros paslaugas.	2)	Bendravimas su 20 mėn. vaiku ir jo lavinimas.
16			Pildo klausimyną “Vaiko sveikata ir raida 16-20 mėn.” (Aprašo priedas Nr. 33). 	1)	Raida atitinkanti amžių		Vaiko skiepijamas. Vaiko sveikata (mityba, šlapinimasis ir tuštinimasis, miegas) ir informacija apie galimybę gauti pagal sveikatos būklę reikiamas asmens sveikatos priežiūros paslaugas.	2)	
17	21 mėn.		Pildo klausimyną „Namų aplinkos saugumas vaikui“ (Aprašo priedas Nr. 30).		Aptarti mamos ateities gyvenimo planus ir perspektyvas.	1)	Saugi namų vidaus aplinka. 	2)	Saugus vaiko kambarys, pritaikytas vaiko poreikiams.	3)	Saugi aplinka kieme. 	4)	Mamos ateities gyvenimo planavimas.
18			Pateikti rekomendacijas susijusias su vaiko lavinimu ir bendravimu.	1)	Bendravimas su 21 mėn. vaiku ir jo lavinimas.	
19	22 mėn.			Pildo klausimyną „Savivertės klausimynas“ (Aprašo priedas Nr.17).			1)	Priklausomybės.	2)	Rizikingos elgsenos apraiškos.	3)	Seksualinis elgesys.	4)	Tinkama mityba.	5)	Fizinis aktyvumas.	6)	Gebėjimas suprasti vaiko jausmus ir poreikius.	7)	Gebėjimas pasirūpinti savo vaiku esant skirtingoms situacijoms namuose ar išvykus iš namų.	8)	Gebėjimas išsikelti vaikų auklėjimo tikslus ar užduotis.	9)	Gebėjimas spręsti sunkumus, kylančius dėl varginančio vaikų elgesio 	10)	Gebėjimas spręsti sunkumus, kylančius dėl „laukiamų“ ar „teisėtų“ vaikų poreikių tenkinimo naštos. 	11)	Pakankamos lėšos šeimos poreikiams.	12)	Gebėjimas planuoti laiką šeimos ir asmeniniams poreikiams.	13)	Gebėjimas spręsti nenumatytas kasdienes problemas. 
20			Pateikti rekomendacijas susijusias su vaiko lavinimu ir bendravimu.	1)	Bendravimas su 22 mėn. vaiku ir jo lavinimas.	
21	23 mėn.		Pildo klausimyną “Motinos saviveiksmingumo skalė” (Aprašo priedas Nr. 32).		Padėti ir pateikti rekomendacijas tėvams, kaip paruošti vaiką darželiui.		1)	Gebėjimas spręsti sunkumus, kylančius dėl varginančio vaikų elgesio.	2)	Gebėjimas suprasti vaiko jausmus ir poreikius.	3)	Gebėjimas pasirūpinti savo vaiku esant skirtingoms situacijoms namuose ar išvykus iš namų. 	4)	Vaiko adaptacija pradėjus lankyti darželį.
22	24 mėn.		Pildo klausimyną “Vaiko sveikata ir raida 20-24 mėn.” (Aprašo priedas Nr. 34).		Pateikti rekomendacijas susijusias su vaiko lavinimu ir bendravimu.		1)	Raida atitinkanti amžių.	2)	Vaiko skiepijimo kalendorius.	3)	Vaiko sveikata (mityba, miegas, šlapinimasis ir tuštinimasis) ir informacija apie galimybę gauti pagal sveikatos būklę reikiamas asmens sveikatos priežiūros paslaugas. Bendravimas su 23 mėn. vaiku ir jo lavinimas.


. Teikdamas pirmąją paslaugą, šeimų lankymo specialistas:
.  priskiria pacientei vieną iš Tarptautinės statistinės ligų ir susijusių sveikatos sutrikimų klasifikacijos dešimtojo pataisyto ir papildyto leidimo „Sisteminis ligų sąrašas“ (Australijos modifikacija, TLK-10-AM) 21 skyriaus Sveikatos būklę veikiantys faktoriai ir apsilankymai sveikatos priežiūros įstaigose kodų;
.   pagal galimybes surenka papildomą kontaktinę informaciją, kuri dar nėra žinoma, bet yra būtina, organizuojant ir teikiant šeimų lankymo paslaugas (pvz., artimųjų, kitų asmenų, bendraujančių su pacientais, kontaktinius duomenis (vardas, pavardė, telefono numeris, elektroninio pašto adresas), kitų gyvenamojoje vietoje teikiančių paslaugas specialistų kontaktinius duomenis (įstaigos pavadinimas, pareigos, vardas, pavardė, telefono numeris), kitą svarbią informaciją ir įformina paciento ar jo atstovo sutikimą gauti šeimų lankymo paslaugas;
. pacientei pateikia šeimų lankymo paslaugas teikiančios įstaigos ir specialisto, kuris pacientei teiks šeimų lankymo paslaugas, kontaktinius duomenis, įsitikina, kad pacientė žino šeimos gydytojo ar jo komandos narių kontaktinius duomenis;
. paskiria kitos šeimų lankymo paslaugos teikimo vietą ir datą.
.  Prioritetinis šeimų lankymo paslaugų teikimo būdas – tiesioginis kontaktas su paciente jos gyvenamojoje aplinkoje. Jeigu šeimų lankymo specialistas gauna informacijos, kad paslaugos kokybė gali pablogėti dėl tiesioginio kontakto pacientės gyvenamojoje vietoje arba sumažinti pacientės motyvaciją tęsti šeimų lankymo paslaugas, dalis paslaugų gali būti suteikiamos nuotoliniu būdu arba kontaktiniu būdu pacientei saugioje vietoje. Nuotoliniu būdu gali būti suteikta ne daugiau kaip 10 % paslaugų nėštumo laikotarpiu, ne daugiau kaip  20 % paslaugų pirmųjų vaiko gyvenimo metų laikotarpiu, ir ne daugiau kaip 20 % paslaugų antrųjų vaiko gyvenimo metų laikotarpiu.
.  Vienas šeimų lankymo specialistas, dirbantis 1 etato krūviu, vienu metu gali teikti šeimų lankymo paslaugas vidutiniškai 25 šeimoms. Vidutinė vienos kontaktinės paslaugos trukmė – 1 valanda, nuotolinės – iki 30 min.:
. nėštumo laikotarpiu pacientei suteikiama ne mažiai kaip 6 ir ne daugiau kaip 14 šeimų lankymo paslaugų;
. nuo vaiko gimimo iki jam sueis 1 metai – ne daugiau kaip 28 paslaugos;
. nuo 1 metų iki vaikui sueis 2 metai – ne daugiau kaip 11 paslaugų.
. Šeimų lankymo specialistas apie lankomos pacientės ir (ar) jos vaiko sveikatos būklės pokyčius, dėl kurių jam gali būti reikalingos šeimos gydytojo komandos paslaugos, privalo informuoti pacientės šeimos gydytojo komandą bendradarbiavimo sutartyje nustatyta tvarka ir terminais.
.	Jei šeimų lankymo specialistas pastebi pacientės būklės pokyčių, dėl kurių pacientui gali būti reikalingos psichikos sveikatos specialistų paslaugos, apie tai informuoja paciento šeimos gydytoją. Psichikos sveikatos priežiūros paslaugos organizuojamos teisės aktų nustatyta tvarka.
. Jei šeimų lankymo specialistas apsilankymo paciento namuose metu pastebi arba įtaria smurto artimoje aplinkoje požymius, apie tai informuoja valstybės įgaliotas institucijas teisės aktų nustatyta tvarka. 
. Jei šeimų lankymo specialistas apsilankymo paciento namuose metu pastebi sveikatos būklės pokyčius, dėl kurių gali kilti skubiosios medicinos pagalbos poreikis, jis pradeda teikti ją pagal savo kompetenciją ir organizuoja greitosios medicinos pagalbos kvietimą arba pacientės (vaiko) transportavimą į skubiosios pagalbos skyrių.
.  Suteikus šeimų lankymo paslaugą užpildoma statistinė forma 025/a-LK „Asmens ambulatorinio gydymo statistinė kortelė“, patvirtinta Lietuvos Respublikos sveikatos apsaugos ministro 1998 m. lapkričio 26 d. įsakymu Nr. 687 „Dėl medicininės apskaitos dokumentų formų tvirtinimo“, įrašant informaciją apie suteiktą šeimų lankymo paslaugą į Privalomojo sveikatos draudimo informacinę sistemą SVEIDRA:
. nėštumo metu suteikta paslauga įforminama moteriai;
. po gimdymo suteikta paslauga įforminama vaikui. 
. Paciento medicinos dokumentai, susiję su šeimų lankymo paslaugų teikimu, tvarkomi ESPBI IS, vadovaujantis Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašu, patvirtintu Lietuvos Respublikos sveikatos apsaugos ministro 2015 m. gegužės 26 d. įsakymu Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“. Informacija apie šeimų lankymo paslaugas, suteiktas gimus vaikui, pildoma vaiko ir (ar) motinos asmens sveikatos istorijoje (forma Nr. 025), priklausomai nuo suteiktos paslaugos turinio (pvz., jeigu daugiausia veiksmų paslaugos teikimo metu buvo atlikti motinai, jos medicinos dokumentuose detaliai aprašomi atlikti veiksmai, o vaiko medicinos dokumentuose atžymimas šeimų lankymo paslaugos teikimo faktas). Formos, klausimynai, anketos, skalės, kurios nėra tvarkomos ESPBI IS, pildomos ir saugomos ASPĮ vadovo nustatyta tvarka. 
.	Medicininės atliekos, susidarančios teikiant šeimų lankymo paslaugas, tvarkomos vadovaujantis Lietuvos Respublikos higienos norma HN 66:2013 „Medicininių atliekų tvarkymo saugos reikalavimai“, patvirtinta Lietuvos Respublikos sveikatos apsaugos ministro 2013 m. liepos 18 d. įsakymu Nr. V-706 „Dėl Lietuvos higienos normos HN 66:2013 „Medicininių atliekų tvarkymo saugos reikalavimai“ patvirtinimo“.
_______________________

